gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7695, del 12-01-2016 (2016/61)

Informació pública relativa al projecte de decret pel qual es declara paratge natural municipal l'enclavament denominat Humedales de Barchel, al terme municipal de Chelva.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7695

Data del DOGV
:   12-01-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/61


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública relativa al projecte de decret pel qual es declara paratge natural municipal l'enclavament denominat Humedales de Barchel, al terme municipal de Chelva. [2016/61]  
A fi de donar publicitat al projecte de decret del Consell pel qual es declara paratge natural municipal l'enclavament denominat Humedales de Barchel, al terme municipal de Chelva, s'obri un període d'informació pública durant un termini de 30 dies, comptats a partir de l'endemà a la publicació d'aquest anunci en el Diari Oficial de la Comunitat Valenciana, de conformitat amb el que estableix l'article 26.2 de la Llei 11/1994, de 27 de desembre, d'Espais Naturals Protegits de la Comunitat Valenciana.  
Les al·legacions, els suggeriments o les observacions s'han de dirigir i remetre, per a la seua consideració, al Servei de Gestió d'Espais Naturals Protegits de la Direcció General de Medi Natural i d- Avaluació Ambiental d'aquesta conselleria, siti a la ciutat administrativa 9 d'Octubre, torre 1 (tercera planta), carrer de Castán Tobeñas, número 77, 46479 València.  
L'esmentat projecte de decret podrà ser consultat en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural, http://www.agricultura.gva.es, a través dels apartats següents:  
- Apartat «Àrees/Espais Protegits/Anuncis i Publicacions» accés directe al projecte de decret del Consell pel qual es declara paratge natural municipal l'enclavament denominat Humedales de Barchel, en el terme municipal de Chelva.  
?Apartat «Àrees/Centre d'Informació i Documentació Ambiental CIDAM/Informació Pública i Participació/InformaciónPública» accés directe al projecte de decret del Consell pel qual es declara paratge natural municipal l'enclavament denominat Humedales de Barchel, en el terme municipal de Chelva.  
Igualment, durant el dit termini, el projecte de decret podrà ser objecte de consulta pública en les dependències municipals, síties a la plaça Major, número 1, 46560 Chelva, en horari de matí, de 09.00 a 14.00 hores, de dilluns a divendres.   
  
València, 11 de desembre de 2015.- El director general de Medi Natural i d'Avaluació Ambiental: Antoni Marzo Pastor.
Diari Oficial de la Generalitat Valenciana


Sumari del DOGV 7836, del 25-07-2016 (2016/5372)

Notificació de la sentència dictada en el procediment ordinari número 316/2015.
-------------------------------------------------------------------------------

### Dades del document

Número de DOGV
:   7836

Data del DOGV
:   25-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5372


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment ordinari número 316/2015. [2016/5372]  
En aquest procediment ordinari número 000316/2015, seguit a instàncies de BMW, GmbH, sucursal a Espanya, contra Valter Santos Beltrán Rodríguez, s'ha dictat la sentència que, literalment, diu així:  
  
  
«Estime íntegrament la demanda interposada per BMW, GmbH, sucursal a Espanya, contra Valter Santos Beltrán Rodríguez, i el condemne a pagar a l'actora la quantitat de 14.207,56 euros, més els interessos consignats en el fonament de dret segon d'aquesta resolució, així com les costes d'aquest procediment.  
  
Incloeu aquesta resolució al llibre de sentències i deixeu-ne un testimoniatge en les actuacions, notifiqueu-la a les parts i feu-los saber que no és ferma i que es pot interposar un recurs d'apel·lació que resoldrà l'Audiència Provincial de València, el qual s'interposarà davant d'aquest jutjat en el termini de 20 dies seguint els tràmits que estableixen els articles 458 i següents de la Llei d'Enjudiciament Civil vigent.»  
  
  
I atés que el demandat, Valter Santos Beltrán Rodríguez, es troba en parador desconegut, expedisc aquest edicte a fi que li valga de notificació de forma deguda.  
  
Gandia, 21 de juny de 2016.- La lletrada de l'Administració de Justícia: Laura María Alonso Ramos.
Diari Oficial de la Generalitat Valenciana


Sumari del DOGV 7896, del 14-10-2016 (2016/8046)

DECRET 152/2016, de 7 d'octubre, del Consell, pel qual concedeix la Gran Creu de l'Orde de Jaume I el Conqueridor a Juan Genovés Candel.
----------------------------------------------------------------------------------------------------------------------------------------

### Dades del document

Número de DOGV
:   7896

Data del DOGV
:   14-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8046


Data del document
:   07-10-2016

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 152/2016, de 7 d'octubre, del Consell, pel qual concedeix la Gran Creu de l'Orde de Jaume I el Conqueridor a Juan Genovés Candel. [2016/8046]  
Pel Decret 12/2008, d'1 de febrer, del Consell, es va constituir l'Orde de Jaume I el Conqueridor per a distingir aquelles persones físiques o jurídiques que, pels seus mèrits, hagen destacat en els àmbits cultural, professional, econòmic, cívic o social, o pels seus serveis al desenvolupament i progrés de la Comunitat Valenciana, a la recuperació i dignificació de la seua cultura, identitat i símbols, i a la difusió dels valors autòctons del poble valencià.  
La disposició addicional segona de l'esmentat decret estableix que la concessió a persones físiques de l'Alta Distinció de la Generalitat comportarà la de la Gran Creu de l'Orde.  
El Consell ha acordat concedir l'Alta Distinció de la Generalitat a Juan Genovés Candel.  
En virtut d'això, i amb la deliberació prèvia del Consell, en la reunió del dia 7 d'octubre de 2016,  
  
  
DECRETE  
  
Concedir la Gran Creu de l'Orde de Jaume I el Conqueridor a Juan Genovés Candel.  
  
València, 7 d'octubre de 2016  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7920, del 18-11-2016 (2016/8632)

RESOLUCIÓ de 27 d'octubre de 2016, de la Universitat Miguel Hernández d'Elx, per la qual nomena Jesús Miguel Sanz Morales catedràtic d'universitat.
---------------------------------------------------------------------------------------------------------------------------------------------------

### Dades del document

Número de DOGV
:   7920

Data del DOGV
:   18-11-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/8632


Data del document
:   27-10-2016

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 27 d'octubre de 2016, de la Universitat Miguel Hernández d'Elx, per la qual nomena Jesús Miguel Sanz Morales catedràtic d'universitat. [2016/8632]  
De conformitat amb la proposta elevada per la comissió nomenada per a jutjar el concurs per a la provisió d'una plaça de catedràtic d'universitat, convocada per la Resolució de 31 de maig de 2016 (BOE 09.06.2016), i presentada per l'interessat la documentació a què fa referència el punt huité de la convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, modificada per la Llei 4/2007, de 12 d'abril, i la resta de disposicions concordants, ha resolt:  
  
Nomenar Jesús Miguel Sanz Morales, amb document nacional d'identitat número 74513308I, catedràtic d'universitat de la Universitat Miguel Hernández d'Elx, de l'àrea de coneixement de Bioquímica i Biologia Molecular.  
  
Contra el present acte, que esgota la via administrativa, pot interposar-se recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu mencionat en el paràgraf anterior fins que no es dicte una resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del Procediment Administratiu Comú de les Administracions Públiques.  
  
Elx, 27 d'octubre de 2016.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 7904, del 26-10-2016 (2016/7926)

Adjudicació número 16/057. Prestació dels serveis de vigilància i protecció de viatgers, agents, instal·lacions, material mòbil i dependències de Ferrocarrils de la Generalitat Valenciana, a Alacant.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7904

Data del DOGV
:   26-10-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/7926


Data del document
:   10-10-2016

Organisme emissor
:   Ferrocarrils de la Generalitat Valenciana

Tipus de document
:   Resolució

Descriptors 

:   * adjudicació de contracte administratiu
    * contracte de serveis

Adjudicació número 16/057. Prestació dels serveis de vigilància i protecció de viatgers, agents, instal·lacions, material mòbil i dependències de Ferrocarrils de la Generalitat Valenciana, a Alacant. [2016/7926]  
1. Entitat adjudicadora  
a) Organisme: Ferrocarrils de la Generalitat Valenciana. Partida de Xirivelleta, s/n, 46186 València. Telèfon 102 441 603. Fax 570 016 759.  
  
b) Dependència que tramita l'expedient: Unitat d'Adquisicions.  
  
c) Número d'expedient: 16/057.  
  
2. Objecte del contracte  
a) Tipus de contracte: serveis.  
b) Descripció de l'objecte: prestació dels serveis de vigilància i protecció de viatgers, agents, instal·lacions, material mòbil i dependències de Ferrocarrils de la Generalitat Valenciana, a Alacant.  
c) Lots: no.  
d) CPV: 79713000-5; 98341140-8.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa.  
  
4. Pressupost base de licitació  
Importe total: 1.038.635,00 - (IVA exclòs).  
  
5. Adjudicació  
a) Data d'adjudicació: 5 d'octubre de 2016.  
b) Contractista:  
Garda Servicios de Seguridad, SA.  
d) Nacionalitat: espanyola.  
e) Importe: 1.038.026,46 ?, (IVA exclòs).  
  
València, 10 d'octubre de 2016.- El director gerent: Ángel García de la Bandera.
Diari Oficial de la Generalitat Valenciana


Sumari del DOGV 7906, del 28-10-2016 (2016/8256)

RESOLUCIÓ de 18 de octubre de 2016, del director gerent de l'Institut Valencià d'Art Modern, per la qual es publica l'adjudicació per a la contractació temporal del lloc de naturalesa laboral del lloc de treball número 5, cap de Gestió Administrativa, A26 E046, anunciat en la Convocatòria 3/2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7906

Data del DOGV
:   28-10-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/8256


Data del document
:   18-10-2016

Organisme emissor
:   Institut Valencià d'Art Modern, IVAM

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 18 de octubre de 2016, del director gerent de l'Institut Valencià d'Art Modern, per la qual es publica l'adjudicació per a la contractació temporal del lloc de naturalesa laboral del lloc de treball número 5, cap de Gestió Administrativa, A26 E046, anunciat en la Convocatòria 3/2016. [2016/8256]  
Vista la proposta formulada per l'òrgan tècnic d'adjudicació corresponent a la Convocatòria 3/2016 (DOCV 7844, 04.08.2016), per a la provisió temporal del lloc de treball número 5, cap de Gestió Administrativa, A26 E046.  
De conformitat amb les facultats que em confereix l'article 24 de la Llei 9/1986, de 30 de desembre, per la qual es crea l'Institut Valencià d'Art Modern, i l'article 8.2.f del Reglament d'organització i funcionament de l'Institut Valencià d'Art Modern, i l'autorització de la Direcció General de Pressupostos de data 26 de juny de 2016, resolc:  
  
  
Publicar l'adjudicació del lloc número 5, cap de Gestió Administrativa, A26 E046, a Livia Pérez Castelló.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé un recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 18 d'octubre de 2016.- El director gerent de l'IVAM: José Miguel García Cortés.
Diari Oficial de la Generalitat Valenciana


Sumari del DOGV 7930, del 02-12-2016 (2016/9002)

RESOLUCIÓ de 10 de novembre de 2016, de la Universitat de València, per la qual nomena Francisco Requena Silvente catedràtic d'universitat, de l'àrea de coneixement Economia Aplicada (àrea pròpia: 281 Estructura Econòmica).
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7930

Data del DOGV
:   02-12-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/9002


Data del document
:   10-11-2016

Organisme emissor
:   Universitat de València

Tipus de document
:   Resolució

Descriptors 

:   * funcionari

RESOLUCIÓ de 10 de novembre de 2016, de la Universitat de València, per la qual nomena Francisco Requena Silvente catedràtic d'universitat, de l'àrea de coneixement Economia Aplicada (àrea pròpia: 281 Estructura Econòmica). [2016/9002]  
D'acord amb la proposta formulada per la comissió encarregada de jutjar el concurs públic de promoció interna al cos de catedràtic/a d'universitat convocat per la Resolució de la Universitat de València de data 5 de juliol de 2016 (BOE 18.07.2016), per a la provisió de la plaça número 6528 de catedràtic/a d'universitat (concurs núm. 41/2016), i una vegada que el concursant proposat ha acreditat que posseeix tots els requisits establits a la base novena de la convocatòria, aquest Rectorat, fent ús de les atribucions que li confereix l'article 65 de la Llei orgànica 6/2001, de 21 de desembre, d'universitats (BOE 24.12.2001), i altres disposicions que la despleguen, resol:  
  
  
Nomenar Francisco Requena Silvente catedràtic d'universitat, de l'àrea de coneixement Economia Aplicada (àrea pròpia: 281 Estructura Econòmica), adscrita al Departament d'Estructura Econòmica (Economia Aplicada II).  
  
Contra la present resolució, que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
  
València, 10 de novembre de 2016.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 7791, del 26-05-2016 (2016/3351)

Notificació de la sentència dictada en el procediment de divorci número 1651/2015.
----------------------------------------------------------------------------------

### Dades del document

Número de DOGV
:   7791

Data del DOGV
:   26-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3351


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci número 1651/2015. [2016/3351]  
Família. Divorci contenciós 001651/2015  
De: Dolores Gómez Jiménez.  
Procuradora: María Dolores Mota Zaldívar.  
Contra: Nosa Kelvin Ediagnonya.  
Procurador/a: -  
Vicenta María Casañ Arandiga, secretària del Jutjat de Primera Instància número 8 de València, faig saber que en el procés d'assumpte civil, seguit en l'esmentat jutjat amb el número 001651/2015 a instàncies de Dolores Gómez Jiménez contra Nosa Kelvin Ediagnonya, dimanant de família, divorci contenciós número 001651/2015, s'ha dictat la sentència la part dispositiva de la qual és la següent:  
  
«Dispositiva  
Estime la demanda plantejada per Dolores Gómez Jiménez, i en representació seua per la procuradora dels tribunals Dolores Mota Zaldívar i assistida per la lletrada Milagros Martínez García, contra Nosa Kelvin Ediagnonya, declarada en rebel·lia processal, i declare dissolt, per causa de divorci, el matrimoni contret pels esmentats cònjuges, amb tots els efectes legals.  
Tot això sense fer una especial condemna a les costes d'aquest procediment.  
I una vegada siga ferma aquesta resolució, remeteu-ne un testimoniatge al registre civil on conste inscrit el matrimoni, perquè l'anoten al marge.  
Aquesta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent. Expediu-ne un testimoniatge per a afegir-lo a les actuacions originals, notifiqueu-la a les parts i feu-los saber que, en contra, hi podran interposar en aquest jutjat un recurs d'apel·lació, dins dels 20 dies següents a la notificació prèvia constitució del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), que pronuncie, mane i firme.»  
  
I perquè valga de notificació de forma legal a Nosa Kelvin Ediagnonya, expedisc aquest edicte en les estrades del jutjat.  
  
València, 11 de maig de 2016.- La lletrada de l'Administració de Justícia: Vicenta María Casañ Arandiga.
Diari Oficial de la Generalitat Valenciana


Sumari del DOGV 7921, del 21-11-2016 (2016/8395)

Notificació de la sentència dictada en el judici verbal número 266/2015.
------------------------------------------------------------------------

### Dades del document

Número de DOGV
:   7921

Data del DOGV
:   21-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8395


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el judici verbal número 266/2015. [2016/8395]  
Judici verbal (250.2) 000266/2015  
Cristina M.ª Valero Doménech, lletrada de l'Administració de Justícia del Jutjat Mercantil número 3 de València, mitjançant aquest edicte faig saber que en aquest jutjat es tramita judici verbal (250.2) número 000266/2015, en què el magistrat jutge del Jutjat Mercantil número 3 de València, ha dictat sentència, de data 8 de setembre de 2016, que té la part dispositiva que diu així:  
  
«Dispositiva  
Estime la demanda interposada per la representació processal de la procuradora la senyora Gavila Guardiola, en nom i representació de Distribuciones Región Este, SA (DIRESA), contra Loar Gestores Financieros, SL, i Carmine Solipano, i, en conseqüència, declare l'incompliment de la mercantil Loar Gestores Financieros, SL, de l'obligació de pagament, condemne la mercantil Loar Gestores Financieros, SL, a abonar a l'actora la suma de mil quatre-cents setanta-sis euros amb huit cèntims (1.476,08 ?), declare la responsabilitat solidària amb la mercantil de la codemandada, Carmine Solipano, i condemne aquesta solidàriament amb l'anterior a pagar la quantitat esmentada, en ambdós supòsits amb els interessos legals corresponents, amb expressa condemna als demandats a les costes causades en aquesta instància.  
  
Notifiqueu aquesta resolució a tots els qui hagen sigut part en aquest procés, amb l'advertència que aquesta sentència és ferma, atés que resol definitivament el judici verbal de quantia determinada inferior a 3.000 €.  
Expediu una testimoniança d'aquesta sentència i uniu-la a les actuacions, i incorporeu-ne l'original al llibre de sentències d'aquest Jutjat.  
Aquesta és la meua sentència, que pronuncie, mane i firme.  
Publicació. La sentència anterior ha sigut donada i publicada pel jutge que la va dictar, de la qual cosa jo, la lletrada de l'Administració de Justícia, done fe.»  
  
València, 28 de setembre de 2016.- La lletrada de l'Administració de Justícia: Cristina M.ª Valero Doménech.